Diari Oficial de la Generalitat Valenciana


Sumari del DOGV 7134, del 18-10-2013 (2013/9897)

Informació pública de l'acord de proposta de declaració de zona acústicament saturada en l'àmbit conegut com a Lagasca.
-----------------------------------------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9897


Organisme emissor
:   Ajuntament de Castelló de la Plana

Tipus de document
:   Anunci

Informació pública de l'acord de proposta de declaració de zona acústicament saturada en l'àmbit conegut com a Lagasca. [2013/9897]  
La Junta de Govern Local de l'Ajuntament de Castelló de la Plana, en data 11 d'octubre de 2013, ha adoptat el següent acord:   
«Vist l'expedient que s'està tramitant per a aprovar la declaració de zona acústicament saturada l'àmbit situat en la zona denominada Lagasca i els següents antecedents   
1. En data 22 de desembre de 2008, mitjançant acord de l'Ajuntament Ple, es va acordar aprovar definitivament el Pla Acústic Municipal, així com els plans zonals dels carrers Lagasca, Tasques i Adoberies.   
  
2. Per l'enginyera municipal, a la vista de l'informe M376336131726ERFKT9168, es determina la conveniència de declarar una zona acústicament saturada en la zona de Lagasca, suposant la modificació del pla d'àmbit zonal ja existent en aquesta zona, consistent en el manteniment d'una part d'este i evolució a zona acústicament saturada d'una altra part, tal com queda descrit i justificat en la proposta de declaració de zona acústicament saturada zona Lagasca, de data 29 de juliol de 2013, per tot això i tenint en compte que:   
  
I. Les zones ZAS tenen com a finalitat, la progressiva reducció dels nivells sonors en l'exterior, fins a arribar als objectius de qualitat que els siguen d'aplicació, pel que s'ha elaborat una proposta que conté les mesures, terminis, període, mitjans per a fer-les efectives i efectes esperats conforme exigeix l'article 23-1 del Decret 104/2006 de planificació i gestió en matèria de contaminació acústica.   
  
II. Des d'un punt de vista formal s'ha concretat l'àmbit de la zona conformement als mesuraments obtinguts i s'han detallat els plànols que exigeix l'article 21-2-c del Decret 104/2006.   
III. En l'article 29 del Decret 104/2006, de 14 de juliol, del Consell, s'estableix el procediment per a la declaració de zona acústicament saturada, consistent bàsicament en aprovació de la proposta, exposició pública i declaració pel Ple de la corporació.   
Per tot això, a la vista de la proposta de declaració de zona acústicament saturada de l'àmbit denominat Lagasca i informe tècnic emés per l'enginyera municipal l'11 de setembre de 2013 i l'informe jurídic de la cap del Negociat Administratiu d'Activitats i de l'Assessor Jurídic - cap de Secció de Control Urbanístic de 30 de setembre de 2013, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, i a l'empara del disposat en els articles 126 i 127.1.e de la Llei 7/1985, de 2 d'abril, Reguladora de les Bases del Règim Local, s'acorda:   
  
Primer. Modificar el pla d'acció zonal, del pla acústic municipal, en la zona coneguda com a Lagasca, en el sentit de regular com a zona acústicament saturada la compresa en l'àmbit descrit en el següent punt, romanent íntegrament les mesures per a la resta de l'àmbit no afectat per aquesta proposta.   
Segon. Aprovar la proposta de declaració de zona acústicament saturada en l'àmbit conegut com a Lagasca, descrit en el programa d'actuació i la delimitació geogràfica del qual inclou l'àrea de sòl urbà definida pels següents límits:   
- Carrer Lagasca, entre avinguda Germans Bou i avinguda del Mar.   
- Carrer Marqués de la Ensenada, entre carrer Prim i avinguda Germans Bou.   
- Avinguda Germans Bou, entre carrer Bellver i carrer Lagasca.   
- Carrer Bisbe Salinas, entre carrer Lagasca i carrer Ciscar.   
Tercer. Establir, per a la proposta de declaració de zona acústicament saturada descrita en el punt segon, el règim de mesures aplicables en els termes que es desenvolupen en el document tècnic d'11 de setembre de 2013 que figura en l'expedient i que es concreten en les següents:   
  
Mesures correctores   
A. Suspensió de concessió de noves llicències englobades com a oci i recreació, grup C. Establiments amb música, en la normativa urbanística aplicable.   
B. Limitació horària consistent a reduir en 1 hora el temps de funcionament de discoteques i sales de festa.   
C. Suspensió de concessió de noves llicències relatives a comerços vinculats a la venda de menjar i beguda.   
D. Limitació horària de comerços vinculats a la venda de menjar i beguda fins a l'horari de tancament de les discoteques i sales de festa, els divendres, dissabtes i diumenges podent tornar a obrir a les 09.00 hores.   
E. Intensificació de la presència policial dels agents locals.   
F. Gestió per part dels titulars i responsables de l'accés a les activitats de les cues d'entrada, a fi d'agilitzar-les.   
G. Limitació horària de les terrasses en via pública. Es limitarà el funcionament de les terrasses a horari diürn, fins a les 22.00 hores.   
H. Realització de campanyes de conscienciació. Repartiment de fullets informatius de mesures contra el soroll, per part dels titulars de les activitats, durant el seu horari d'obertura.   
I. Instal·lació de plaques on es llija «silenci», en els carrers objecte d'aplicació de la zona ZAS.   
J. Realització de reunions periòdiques amb els titulars de les activitats, persones responsables de controlar l'accés a estes i relacions públiques.   
K. Supervisió i control acústic de totes les activitats situades en l'àmbit d'aplicació de la zona ZAS, revisions de les auditories acústiques i dels limitadors acústics.   
Quart. Adoptar, per a la proposta de declaració de zona acústicament saturada descrita en el punt segon, les mesures cautelars que seran d'aplicació immediata i que romandran fins a l'entrada en vigor de les mesures abans referides. Les mesures cautelars es concreten en:   
a) Suspensió de concessió de noves llicències englobades com a oci i recreació, grup C. Establiments amb música, en la normativa urbanística aplicable.   
b) Limitació horària consistent a reduir en 1 hora el temps de funcionament de discoteques i sales de festa.   
c) Suspensió de concessió de noves llicències relatives a comerços vinculats a la venda de menjar i beguda.   
d) Limitació horària de comerços vinculats a la venda de menjar i beguda fins a l'horari de tancament de les discoteques i sales de festa, els divendres, dissabtes i diumenges podent tornar a obrir a les 09.00 hores.   
e) Limitació horària de les terrasses en via pública. Es limitarà el funcionament de les terrasses a horari diürn, fins a les 22.00 hores.   
Cinquè. Exposar al públic la proposta, pel termini de 30 dies en el Diari Oficial de la Comunitat Valenciana, Butlletí Oficial de la Província de Castelló, en el tauler d'anuncis i en un diari d'informació general de major difusió en la província, perquè qualsevol interessat puga formular al·legacions.   
Sisè. Donar audiència amb notificació pel mateix termini a associacions interessades.»   
El que es fa públic per a general coneixement, advertint que els documents estaran exposats al públic en el Negociat d'Activitats, 4a. planta de la casa consistorial, en plaça Major, número 1, de 09.00 a 14.00 hores, de dilluns a divendres.   
  
Castelló de la Plana, 11 d'octubre de 2013.- L'alcaldessa en funcions, p. d. (23.09.2013): Marta Gallén Peris. La secretària general del Ple: Concepción Juan Gaspar.